**NJOFTIM**

[**PËR DOKUMENTACIONIN QË DUHET TË DORËZOJNË KATEGORITË E STUDENTËVE TË CIKLIT TË PARË TË STUDIMEVE (BACHELOR) QË PLOTËSOJNË KRITERET PËR PËRJASHTIM NGA TARIFA VJETORE E SHKOLLIMIT**](http://fshs-ut.edu.al/per-dokumentacionin-qe-duhet-te-dorezojne-kategorite-e-studenteve-te-ciklit-te-pare-te-studimeve-bachelor-qe-plotesojne-kriteret-per-perjashtim-nga-tarifa-vjetore-e-shkollimit/)

Bazuar në Vendimin Nr. 40, datë 23.01.2019, VKM Nr.251, datë 27.03.2020, të Këshillit të Ministrave “ Për disa ndryshime dhe shtesa në Vendimin Nr. 269, datë 29.03.2017 të Këshillit të Ministrave “Për përcaktimin e kategorive të individëve që plotësojnë kriteret e pranimit në një program të ciklit të parë të studimeve, në një program të integruar të studimeve ose në një program të studimeve profesionale, në pamundësi financiare për të mbuluar tarifat vjetore të shkollimit”, të ndryshuar , njoftohen të gjithë studentët e FTI-së të programit të ciklit të parë Bachelor, se ka filluar procedura për dorëzimin e dokumentave për përjashtimin nga tarifa vjetore e shkollimit  për  vitin akademik 2020- 2021.

1. Dorëzimi i dokumentacionit do të bëhet nëpërmjet shërbimit postar në adresën:

 Fakulteti i Teknologjisë së Informacionit

Sheshi “Nënë Tereza”,

Nr.1, Tiranë

1. Dokumentacioni mund të dorëzohet edhe pranë zyrës së finances, e hënë - e premte, ora 09:00-12:00.
2. Bashkëlidhur gjeni formularin dhe dokumentacionin që do paraqesin studentët sipas kategorive.
3. Dokumentacioni të jetë origjinal ose i noterizuar (përveç dokumentacionit të marrë nga e-albania).
* **Studentët me mesatare 9 (nëntë) - 10 (dhjetë)**
* Studentët e pranuar në vitin e parë akakdemik “Bachelor” 2019-2020 me notë mesatare 9 (nëntë) -10 (dhjetë) nuk do të paraqesin asnjë dokumentacion , pasi listat e këtyre studentëve në bazë të notës mesatare përkatëse do të përcillet nga Qendra e Shërbimeve Arsimore.
* Studentët që ndjekin studimet, në vitet pas të parit, të cilët kanë shlyer të gjitha detyrimet e vitit paraardhës akademik, me notë mesatare vjetore e ponderuar nga 9 (nëntë) deri në 10 (dhjetë) përgatiten nga institucioni (Sekretaria mësimore).

**Tiranë, më \_\_\_\_.\_\_\_\_.**

**FORMULAR APLIKIMI PËR PËRJASHTIM NGA TARIFA E SHKOLLIMIT**

**1. Emër Mbiemër \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Atësia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3. Datëlindja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. Nr. ID\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. Program Studimi /Profili\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**6. Kursi/grupi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**7. Nr. telefoni\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Unë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, student në Fakultetin e Teknologjise së Informacionit paraqes kërkesën për përjashtimin nga tarifa e shkollimit për vitin akademik 2020-2021, pasi plotësoj kushtet e përcaktuara nga Vendimet e Këshillit të Ministrave nr. 40, datë 23.01.2019, "Për disa ndryshime dhe shtesa në VKM nr. 269, datë 29.03.2017",VKM 251 datë 27.03.2020, që rregullojnë tarifat vjetore të shkollimit në IAL Publike.**

**Deklaroj, se në të dhënat e paraqitura nga ana ime, si dhe dokumentacioni shoqërues që provon plotësimin e njërit prej kritereve të renditura në vijim të kërkesës time, të nënvizuara me shenjën X përbri kriterit.**

**I gjithë dokumentacioni i paraqitur është dokument zyrtar dhe janë marrë nga instuticione shtetërore dhe/ose të njohura me ligj.**

**Jam në dijeni se deklarimet e rreme nga ana ime në këtë kërkesë si dhe paraqitja e dokumentave të falsifikuara, përveç përgjegjësisë penale, sjellin automatikisht edhe heqjen e së drejtës për përfitim nga përjashtimi i tarifës së shkollimit.**

**Dokumentat shoqëruese janë origjinale ose kopje të noterizuara.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Emër Mbiemër, Nënshkrimi i kërkuesit)**

**KRITERET PËR PËRFITIMIN E PËRJASHTIMIT NGA TARIFA VJETORE E SHKOLLIMIT,**

**VITI AKADEMIK 2020-2021.**

Në zbatim të V.K.M-së Nr. 40, datë 23.01.2019, “Për disa ndryshime dhe shtesa në VKM 269, dt.29.03.2017”, VKM Nr.251, datë 27.03.2020, njoftojmë se ka filluar aplikimi për studentët e ciklit të parë të kategorive që përfitojnë përjashtim nga tarifa e shkollimit të vitit akademik 2020- 2021,

**Dokumentat që duhet të dorëzojnë studentët sipas kategorive janë si më poshtë:**

**i. Studentët, familjet e të cilëve trajtohen me ndihmë ekonomike:**

Për këtë kategori dokumentat që duhet të plotësohen janë:

1. Çertifikatë familjare.

2. Vërtetim nga Njesia Administrative në lidhje me masën e ndihmës ekonomike që përfiton familja. Vërtetimi i ndihmës ekonomike duhet të ketë të shënuar numrin e dosjes dhe të jetë shënuar qartë shuma e ndihmës ekonomike (me shifra dhe me fjalë), si dhe masa e ndihmës ekonomike (e plotë ose e pjesshme). Vërtetimi duhet të jetë me numër protokolli, të jetë nënëshkruar nga përgjegjegjësi i seksionit të ndihmës ekonomike dhe kryetari i njësisë së vetëqeverisjes vendore dhe të jetë i vulosur. (Njëkohësisht në vërtetim duhet të jetë e shënuar qartë adresa e Njësisë së qeverisjes vendore që e ka lëshuar për efekt të verifikimit të mëtejshëm)

3. Fotokopje të kartës së ID të vetë studentit.

**ii. Bashkëshortët që kanë fëmijë dhe janë të dy studentë, përfitojnë secili burse Financiare:**

Për këtë kategori dokumentat që duhet të plotësohen janë:

1. Vërtetim studenti nga institucionet publike IAL për secilin prej tyre.

2. Çertifikatë familjare.

3. Fotokopje të kartës së ID të vetë studentit.

**iii. Studentët, persona me aftësi të kufizuara, të vërtetuar nga Komisioni Mjekësor i Caktimit të Aftësisë për Punë, përfitues të pagesës së aftësisë së kufizuar:**

Për këtë kategori dokumentat që duhet të plotësohen janë:

1. Çertifikatë familjare.

2. Çertifikatë Familjare dhe fotokopje e kartës së identitetit;

3. Vërtetim original (ose kopje e noterizuar) të lëshuar nga KMCAP( Komisioni Mjekësor i Caktimit të Aftësisë për Punë) për studentin me aftësi të kufizuar;

4. Vërtetimi për pagesën e aftësisë së kufizuar të lëshuar nga zyrat përkatëse (nga Instituti i Sigurimeve Shoqërore apo nga zyrat e ndihmës ekonomike në Bashki)

**iv. Studentët të cilët kanë, të paktën, njërin prind persona me aftësi të kufizuar, të vërtetuar me vendim të Komisionit Mjekësor të Caktimit të Aftësisë për Punë, përfitues të pagesës së aftësisë së kufizuar**

Për këtë kategori dokumentat që duhet të plotësohen janë:

1. Kopje origjinale ose e noterizuar e Vërtetimit të KMCAP-së ( Komsionit të caktimit të aftësisë për punë) për të dy prindërit me aftësi të kufizuar ( invalid pune, invalid paraplegjik, invalid tetraplegjik).

2. Vërtetim origjinal të institutit të sigurimeve shoqërore për pagesën e pensionit të invaliditetit ose nga Njesia administrative vërtetimin e pagësë së paaftësisë për punë( për të dy prindërit)

3. Çertifikatë Familjare që vërteton lidhjen e studentit me invalidin e punës/ invalidin paraplegjik ose tetraplegjik;

4. Fotokopje të kartës së ID të vetë studentit.

**v. /1 Studentët që i kanë të dy prindërit pensionistë**

1. Çertifikatë Familjare.

2. Fotokopje të kartës së ID të vetë studentit

3. Vërtetim origjinal të institutit të sigurimeve shoqërore për pagesën e pensionit të pleqërisë për prindin/ të dy prindërit.

**v./2 Studentët që e kanë të njërin prind pensionist dhe prindi tjetër nuk jeton**

**1.** Çertifikatë Familjare.

2. Fotokopje të kartës së ID të vetë studentit

3. Vërtetim origjinal të institutit të sigurimeve shoqërore për pagesën e pensionit të pleqërisë të prindërit që jeton;

4. Çertifikatë vdekjeje për prindin që nuk jeton;

**vi. Studentët, të tretët në radhën e fëmijëve e lart, të cilët vijnë nga familje me tre fëmijë e më shumë, nga të cilët dy të parët janë studentë në institucionet publike të arsimit të lartë:**

**Për këtë kategori dokumentat që duhet të plotësohen janë:**

1. Vërtetim studenti.

2. Çertifikatë Familjare.

3. Vërtetim për të dy fëmijët e parë që janë student në IAL Publike.

**vii. Studentët që kanë përfituar statusin e jetimit, deri në moshën 25 vjeç (sipas Ligjit Nr. 8153, datë 30.10.1996)**

1. Çertifikatë Familjare dhe fotokopje e kartës së identitetit;

2. Çertifikatën e vdekjes së dy prindërve;

3. Fotokopje e noterizuar e statusit të jetimit të përfituar nga Ministria e mirëqënies sociale dhe rinisë;

**viii. Studentët që kanë humbur përgjegjësinë prindërore, me vendim gjykate të formës së prerë;**

1. Çertifikatë Familjare

2. Fotokopje e kartës së identitetit;

3. Vendim gjykate i formës së prerë që studenti ka humbur përgjegjësinë prindërore (nga të dy prindërit);

**ix. Studentët që janë identifikuar e trajtuar si viktima të trafikut të qenieve njerëzore dhe kanë humbur kujdesin prindëror**

1. Çertifikatë Familjare dhe fotokopje e kartës së identitetit;

2. Vendim gjykate i formës së prerë që kanë humbur kujdesin prindëror;

3. Vërtetim nga Ministria e Mirëqënies Sociale ose Ministria e Brendshme që kanë përfituar statusin ligjor për trajtim si viktima të trafikut të qenieve njerëzore;

**x. Studentët që rezultojnë fëmijë të punonjësve të Policisë së Shtetit, të Gardës së Republikës, të Shërbimit tëKontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të ShërbimitInformativ Shtetëror dhe të Policisë së Burgjeve që kanë humbur jetën në krye dhe për shkak të detyrës.**

1. Çertifikatë Familjare dhe fotokopje e kartës së identitetit;

2. Çertifikatë vdekje e prindit që ka humbur jetën në krye dhe për shkak të detyrës;

3. Vërtetim nga Ministria përkatëse;

**xi. Studentët romë dhe ballkano-egjiptianët, të konfirmuar si të tillë nga ministria përgjegjëse për mirëqenien sociale;**

1. Fotokopje e kartës së identitetit;

2. Vërtetim anëtarësie në shoqatën përkatëse;

3. Vetëdeklarim ;

**xii. Studentët fëmijë të ish-të dënuarve dhe të përndjekurve politikë nga sistemi komunist ose fëmijë me prindër të dënuar politikë me heqje lirie;**

1. Çertifikatë Familjare që vërteton lidhjen e studentit me prindin të ish-të dënuarve dhe të përndjekurve politikë nga sistemi komunist ose fëmijë me prindër të dënuar politikë me heqje lirie;

2. Vëretimi i statusit të prindit ish të përndjekur/ dënuar politik;

3. Dëshmi penaliteti për prindin ish të përndjekur politik ose vërtetim për kohën e dënimit të lëshuar nga ministria e punëve të brendshme.